《静照堂》
宋代·钱藻

去年秀水拍桥深，闻说幽堂绿可临。
自愧尘埃逢泽上，空思潇洒太湖阴。
经台罢讲吹红烬，斋钵留生下翠禽。
应是禅机终息处，不须此外觅双林。

作者简介：（1022—1082）临安人，寓居苏州，字醇老。钱明逸从子。仁宗皇祐五年进士。复中制科。为秘阁校理。三上书乞慈圣后归政。历枢密直学士、知开封府，为政简静有条理，不肯循私取显。官终翰林侍读学士、知审官东院。